Държавен вестник, бр. 71, 2017 г., стр. 31

БРОЙ  71	
Д Ъ Р Ж А В Е Н  В Е С Т Н И К 	
СТР.  31  
КОМИСИЯ ЗА ФИНАНСОВ 
НАДЗОР
РЕШЕНИЕ № 1132-ОЗ
от 17 август 2017 г.
На основание чл. 13, ал. 1, т. 5 и ал. 7 във 
връзка с чл. 16, ал. 1, т. 1 от Закона за Комиси­
ята за финансов надзор (ЗКФН), § 11, ал. 1, изр. 
второ от преходните и заключителните разпо­
редби на Кодекса за застраховането (КЗ) във 
връзка с чл. 40, ал. 1, т. 2, буква „а“ и ал. 2, т. 8, 
чл. 588, ал. 4 във връзка с чл. 587, ал. 4 и чл. 42, 
ал. 2, чл. 587, ал. 1, т. 1, 3 и 4, чл. 587, ал. 3, т. 6 
и чл. 597, ал. 3 и 5, чл. 598, ал. 3, чл. 599, ал. 9, 
чл. 600, чл. 613, ал. 1 във връзка с чл. 42, ал. 1 
КЗ, чл. 22 от Закона за административните на­
рушения и наказания (ЗАНН) и чл. 59, ал. 1 и 2 
от Административнопроцесуалния кодекс (АПК) 
Комисията за финансов надзор реши:
1. Отнема лиценза на ЗК „Надежда“ – АД, ЕИК 
131282730, за извършване на застраховане, изда­
ден с Решение на КФН № 594-ОЗ от 25.07.2013 г., 
както и допълнителен лиценз, издаден с Решение 
на КФН № 121-ОЗ от 31.01.2014 г., и допълнителен 
лиценз, издаден с Решение на КФН № 217-ОЗ от 
8.04.2016 г., за всички класове застраховки.
2. Забранява свободното разпореждане с 
активи на ЗК „Надежда“ – АД, до започване на 
производство по ликвидация или несъстоятелност. 
3. Забранява на ЗК „Надежда“ – АД, сключва­
нето на нови застрахователни договори и договори 
по активно презастраховане по всички класове 
застраховки за срок 6 месеца считано от датата 
на издаване на настоящото решение. 
4. Разрешава предсрочното прекратяване на 
квестурата, назначена с Решение на КФН № 875-
ОЗ от 16.06.2017 г. и Решение на КФН № 1020-ОЗ 
от 13.07.2017 г., считано от датата на издаване на 
това решение.
5. Назначава Розалина Йорданова Градинаро­
ва-Стоянова за квестор на ЗК „Надежда“ – АД, 
до назначаването от съда на синдик или до впис­
ването на ликвидатор на дружеството.
6. Определя възнаграждение на квестора по 
т. 5 в размер 3000 лв. месечно, което се заплаща 
от ЗК „Надежда“ – АД.
7. Дава задължителни предписания на квесто­
ра по т. 5 да възложи на съответните служители 
на ЗК „Надежда“ – АД, включително като ги 
упълномощи изрично, да извършват в срока на 
квестурата всички необходими правни и факти­
чески действия в рамките на закона, относно:
7.1. извършването на плащания към ползва­
тели на застрахователни услуги на ликвидни и 
изискуеми задължения на ЗК „Надежда“ – АД, 
произтичащи от застрахователни договори, как­
то и по договори за пасивно презастраховане, 
сключени от ЗК „Надежда“ – АД; 
7.2. извършването на плащания на публично­
правни вземания към държавата и общините, като 
данъци, мита, такси, задължителни осигурителни 
вноски и други, по които задължено лице е ЗК 
„Надежда“ – АД;
7.3. извършването на плащания на битови 
сметки и други периодични задължения (ток, 
вода, парно, телефон, интернет и т.н.), както и 
дължимите възнаграждения на наетия персонал 
до размера на обичайното за извършване на нор­
малната дейност на застрахователя.
8. Оправомощава председателя на КФН да 
отправи искане до компетентния съд за образу­
ване на производство по несъстоятелност срещу 
ЗК „Надежда“ – АД, след влизане в сила на 
настоящото решение. 
Квесторът встъпва в длъжност от датата на 
издаване на това решение.
Представителството на ЗК „Надежда“ – АД, се 
осъществява от квестора. Действия, извършени 
от името на ЗК „Надежда“ – АД, в нарушение на 
представителната власт на квестора, са нищожни.
Квесторът има неограничен достъп и контрол 
върху всички помещения, имущества и документи 
на ЗК „Надежда“ – АД.
Всички служители на ЗК „Надежда“ – АД, са 
длъжни да подпомагат квестора при изпълнение 
на неговите правомощия.
По искане на квестора полицията съдейства 
при изпълнение на правомощията на квестора.
Решението да бъде връчено на квестора Роза­
лина Йорданова Градинарова-Стоянова. 
Решението да бъде връчено на „ЗК Надеж­
да“ – АД.
На основание чл. 587, ал. 9 във връзка с ал. 3 и 
4 КЗ решението да бъде изпратено на Агенцията 
по вписванията към министъра на правосъдието 
на Република България за вписване на обстоя­
телствата, съответно за обявяване на актовете в 
Търговския регистър. 
На основание чл. 43, ал. 1 КЗ за решението 
да се уведомят съответните компетентни органи 
на държавите – членки на Европейския съюз и 
Европейското икономическо пространство, и да се 
отправи искане съответните органи да предприе­
мат действия съгласно тяхното законодателство за 
предотвратяване сключването на нови договори 
от застрахователя, забраняване на свободното 
разпореждане с активи на застрахователя, ако 
такива се намират на тяхна територия. 
На основание чл. 42, ал. 1 КЗ за настоящото 
решение да бъде уведомен Европейският орган 
за застраховане и професионално пенсионно 
осигуряване и да се отправи искане за започване 
на производство по несъстоятелност.
Решението да се обяви на интернет страницата 
на Комисията за финансов надзор, както и по 
друг подходящ начин. 
На основание чл. 588, ал. 5 КЗ настоящото 
решение подлежи на незабавно изпълнение, не­
зависимо дали е обжалвано.
На основание чл. 13, ал. 3 ЗКФН решението 
подлежи на обжалване пред Върховния админи­
стративен съд в 14-дневен срок от съобщаването 
му. Обжалването не спира изпълнението на 
решението. 
Председател: 
К. Караиванова
6375